#

ที่ มท 0816.4/ว

ถึง สำนักงานส่งเสริมการปกครองท้องถิ่นจังหวัด (ตามบัญชีแนบท้าย) (ตามบัญชีแนบท้าย)

ตามหนังสือกรมส่งเสริมการปกครองท้องถิ่น ที่ มท 0816.4/ว 283 ลงวันที่ 21 มกราคม 2568 แจ้งโครงการ Bootcamp : แนวทางการจัดประสบการณ์การเรียนรู้ภาษาอังกฤษสำหรับเด็กปฐมวัย Generation Alpha : การสอนแบบสลับภาษา (Code Switching) การใช้เทคโนโลยี AI และการจัดทำสื่อสร้างสรรค์ เพื่อให้ครู ผู้ดูแลเด็ก และบุคลากรทางการศึกษาในโรงเรียนและศูนย์พัฒนาเด็กเล็กขององค์กรปกครองส่วนท้องถิ่น
เกิดการแลกเปลี่ยนเรียนรู้และมีความรู้ความเข้าใจในเทคนิคการใช้สื่อและการจัดประสบการณ์การเรียนรู้ภาษาอังกฤษระดับปฐมวัยอย่างมีประสิทธิภาพ สามารถส่งเสริมและพัฒนาทักษะภาษาอังกฤษให้แก่เด็กปฐมวัยอย่างเหมาะสม โดยกำหนดจัดโครงการฯ จำนวน 4 รุ่น รุ่นละ 4 วัน ระหว่างวันที่ 30 เมษายน 2568 ถึงวันที่ 8 กรกฎาคม 2568 ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพมหานคร นั้น

ในการนี้ เพื่อให้โครงการดังกล่าวเป็นไปด้วยความเรียบร้อยและบรรลุวัตถุประสงค์
จึงขอแจ้งรายชื่อผู้เข้าร่วมโครงการฝึกอบรมฯ รุ่นที่ 1 ระหว่างวันที่ 30 เมษายน – 3 พฤษภาคม 2568
ณ โรงแรมอเล็กซานเดอร์ ถนนรามคำแหง แขวงหัวหมาก เขตบางกะปิ กรุงเทพมหานคร และขอความร่วมมือสำนักงานส่งเสริมการปกครองท้องถิ่นจังหวัดแจ้งองค์กรปกครองส่วนท้องถิ่นพิจารณาอนุญาตให้บุคลากร
ในสังกัดตามบัญชีรายชื่อเข้ารับการฝึกอบรมตามวัน เวลา และสถานที่ดังกล่าว พร้อมแจ้งให้ผู้เข้ารับ
การฝึกอบรมดำเนินการ ดังนี้

1. เดินทางมารายงานตัว ณ จุดลงทะเบียน ในวันพุธที่ 30 เมษายน 2568 ภายในเวลา 09.00 น.

2. แต่งกายด้วยชุดสุภาพตลอดระยะเวลาการฝึกอบรม โดยในวันที่สองและสามของการฝึกอบรมจะมีการแบ่งกลุ่มฝึกปฏิบัติตามฐานการเรียนรู้ จึงขอให้ผู้เข้ารับการฝึกอบรมแต่งกายด้วยกางเกงวอร์ม
หรือกางเกงสุภาพที่สามารถเคลื่อนไหวได้สะดวก

3. นำคอมพิวเตอร์โน้ตบุ๊กหรือแท็บเล็ตมาเพื่อใช้ประกอบการฝึกอบรม

4. เข้าร่วมกลุ่มไลน์รุ่นที่ 1 เพื่อการประสานงานโครงการฯ

 รายละเอียดปรากฏตามเอกสารที่ส่งมาพร้อมนี้

กรมส่งเสริมการปกครองท้องถิ่น

มีนาคม ๒๕68

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐ - ๒๒๔๑ – ๙๐00 ต่อ 5343

ไปรษณีย์อิเล็กทรอนิกส์ saraban@dla.go.th

ผู้ประสานงาน นายชัยธวัช มหาทำนุโชค 06 3210 4741